open-index/open-wikipedia-markdown huggingface dataset:
Dida

**Nelsonas de Chesus Silva** ( (**Dida**); g. 1973 m. spalio 7 d.) – buvęs brazilų futbolininkas, vartininkas. Ilgą laiką pagrindinis Brazilijos rinktinės vartininkas.

## Karjera

## Rinktinė
1995 m. liepos 7 d. debiutavo nacionalinėje komandoje.

Su rinktine žaidė 2006 m. pasaulio čempionate, kur per penkerias rungtynes praleido tik 2 įvarčius, sulaikė 19 smūgių.

## Pasiekimai

* Italijos Serie A čempionas (2003-04)
* FIFA Jaunimo čempionas (1993)
* Brazilijos taurės laimėtojas (1996)
* Brazilijos Lygos čempionas (1999)
* Copa Libertadores laimėtojas(1997)
* UEFA Čempionų lygos laimėtojas (2002-03, 2006-07)
* Italijos taurės laimėtojas (2003)
* Europos Supertaurės laimėtojas (2003)
* Pasaulio čempionas (2002)
* Copa América laimėtojas (1999)
* FIFA Konfederacijų taurės laimėtojas (1997, 2005)

## Dalyvavimas čempionatuose

|}

## Išnašos

## Nuorodos
*
Bayer 04 Leverkusen Fußball

**Lėverkuzeno „Bayer“** – Vokietijos futbolo klubas iš Lėverkuzeno.

## Istorija

1903 m. lapkričio 27 dieną Wilhelm Hauschild surinko ir „Bayer“ kompanijos valdžiai perdavė 107 darbininkų pasirašytą prašymą steigti klubą. Kompanijai palaikant, 1904 metų liepos 1 dieną įkurtas *Turn- und Spielverein Bayer 04 Leverkusen* klubas. Nuo 1907 metų veikia atskiras futbolo skyrius.

Iki ketvirtojo XX a. dešimtmečio klubo komanda žaidė III ir IV lygose, tik 1936 metais pateko į II lygą. 1951-1956 metais klubas žaidė aukščiausioje lygoje (*Oberliga West*). Į Bundeslygą klubas pateko tik 1979 metais. 1988 metais komanda laimėjo UEFA taurę, 1993 metais laimėjo Vokietijos taurę. Nuo 1997 iki 2002 metų komanda nė karto nenukrito žemiau ketvirtosios Bundeslygos vietos, bet taip ir neiškovojo čempionų vardo, 2002 metais iškovojo antrąją vietą čempionate, pralaimėjo Vokietijos taurės ir UEFA Čempionų lygos finaluose ir ironiškai buvo vadinama *Bayer Neverkusen* ( – „niekada“).

2024 m. balandžio 14 d. Xabi Alonso treniruojama komanda iškovojo pirmąjį Bundeslygos čempionų titulą.

## Spalvinė gama

## Apranga
; Sportinės aprangos pokyčiai.
* Namuose žaidžia juoda apranga. 

## Pasiekimai

## Sezonai
; Pastarųjų metų sezonai

|}

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Globalsportsarchive
Valka

**Valka** – miestas Latvijos šiaurėje, per kurį eina Latvijos ir Estijos valstybės siena, skirianti miestą nuo Estijos Valgos miesto. 2012 m. Valkoje buvo 5891 gyventojas.

## Pavadinimas

Valkos pavadinimas susijęs su žodžiais „vilkt“ (vilkti, traukti), „valkāt“ (nešioti). Iš pradžių jis galėjo reikšti valčių pernešimo vietą, kai valtis ar krovinį pervilkdavo į Pedelės upelį, kuriuo galėjo pakliūti į Emajegio upę ir Estijos ežerus. Tačiau „valks“ reiškia ir upokšnį, liūną, pelkę, klampynę, kurių netrūksta šalia Valkos.

## Istorija

Pirmųjų žinių apie Valką (tuo metu Pedelę) randama 1286 m. Rygos skolų knygose. Viduramžiais Valka buvo šalia patogių susisiekimo kelių, kas skatino jos vystymąsi. 1582 m. ji perėjo ATR valdžiai, o 1584 m. jai suteiktos miesto teisės.

1627 m. Švedijos – ATR karo metu Valką taip suniokojo, kad gyvi liko tik keturi gyventojai. Valkos mieste matoma plati ir lėkšta kalva, ant kurios pastatytas vandens bokštas, kažkada buvęs Kartuvių kalnas. Pavadinimas išlikęs nuo švedų laikų, kai kalnelyje stovėjo kartuvės.

1919 m. bolševikų perimtą Valką užėmė suomių ir estų nacionalinė kariuomenė, todėl estai pareikalavo sau visos Valkos. Deryboms tarpininkavo anglų pulkininkas Talentas. Valstybės sieną nubrėžė per Varžupytę. Estų Valgai liko geležinkelio stotis, istorinis ir ekonominis centras su visuomeniniais pastatais, Latvijos pusei – daugiausia Lugažų valsčiaus smėlio plotas. Po padalijimo Valkoje liko 142 daugiausia vienaaukščiai namai, tačiau iš Estijos persikėlė 2500 latvių, kurie statėsi sau būstus.

1922 m. Valka atgavo miesto teises.

## Miestai partneriai
Miestai, su kuriais Valka yra užmezgusi partnerystės ryšius:
*  Valga, Estija
*  Tornis, Suomija
*  Ekerė, Švedija
*  Haparanda, Švedija
*  Kujavijos Aleksandrovas, Lenkija
*  Pskovas, Rusija
*  Radviliškis, Lietuva
*  Marijampolė, Lietuva

## Nuorodos
* Valka – Vietas. lv
* Walk- Valgos ir Valkos laikraštis (rusų kalba)
Bišo

**Bišo** (angl., ) – miestas Pietų Afrikos Respublikos pietryčiuose, į šiaurės vakarus nuo Yst Londono, prie Bišo upės. Rytų Kapo provincijos administracinis centras. Beveik 100 tūkst. gyventojų.

Miesto pavadinimas kilo iš kosų k. žodžio *Bhisho*, reiškiančio buivolą. 1992 m. rugsėjo 7 d. Bišo mieste įvyko Bišo žudynės: apie 100 tūkst. žmonių protestavo prieš esamą režimą. Ciskėjaus ginkluotosios pajėgos, malšindamos protestą, nušovė 29 protestuotojus. Iki 1994 m. buvo Ciskėjaus Bantustano sostinė.
Rytų Kyšulio provincija

**Rytų Kyšulys** (, , ) – provincija Pietų Afrikos Respublikos pietryčiuose, Indijos vandenyno pakrantėje. Sudaryta 1994 m. iš Kapo provincijos ir dviejų Bantustano teritorijų – Transėjaus ir Ciskėjaus. Provincija padalinta į 46 savivaldybes.

## Svarbiausi miestai
* Port Elizabetas
* Yst Londonas
* Greihamstaunas
* Bišo
* Kvinstaunas
* Umtata
* King Viljams Taunas

## Kalbos
* kosų (83 %)
* afrikanų (9,6 %)
* anglų (3,7 %)

## Rasinė sudėtis
* juodaodžiai (87,6 %)
* maišyti (7,4 %)
* baltieji (4,7 %)
* azijiečiai (0,3 %)


File:Xhosa settlement in eastern cape - rsa.jpg|Kosų kaimas Rytų Kape
File:Burgersdorp-001.JPG|Brugersdorpas
File:JBay-Surfing at supertubes-001.jpg|Džefrio įlanka


## Šaltiniai

## Nuorodos

* Turizmas Rytų Kape
Vakarų Kyšulio provincija

**Vakarų Kyšulys** (, , ) – provincija Pietų Afrikos Respublikos pietvakariuose, prie Indijos ir Atlanto vandenynų. Sudaryta 1994 m. iš Kapo provincijos. Suskirstyta į 5 apygardų savivaldybes, o šios – į 24 vietines savivaldybes.

Svarbiausi miestai:
* Keiptaunas
* Džordžas
* Autšornas
* Parlas
* Stelenbosas
* Vorsesteris

## Kalbos

* afrikanų (55,3 %)
* kosų (23,7 %)
* anglų (19,3 %)

## Rasinė sudėtis
* maišyti (53,9 %)
* juodaodžiai (26,7 %)
* baltieji (18,4 %)
* azijiečiai (1,0 %)


File:SwartbergP1020248.JPG|Kapo kalnai
File:Cape good hope peninsula.jpg|Gerosios Vilties kyšulys
File:Table Mountain DanieVDM.jpg|Keiptauno apylinkės


## Šaltiniai

## Nuorodos

* Oficiali svetainė 
* Turizmas Vakarų Kape
Esvatinio geografija

**[[Esvatinis]]** yra maža valstybė Pietų Afrikoje. Ribojasi su Pietų Afrikos Respublika ir Mozambiku. Su PAR sudaro 430 km sieną, su Mozambiku – 105 km sieną (bendras sienų ilgis – 535 km). Šalis pajūrio neturi.

Esvatinio sostinė Mbabanė (71 tūkst., 2000 m.). Joje įsikūrusi šalies vyriausybė, tačiau konstitucine sostine išlieka Lobamba.

Šalies plotas yra 17 364 km². Pagal plotą pasaulyje Esvatinis (2000 m.) yra 154 vietoje.

Esvatinio kraštovaizdis yra itin įvairus. Šalyje plyti Drakeno kalnai, šalia Mozambiko yra savanos, rytuose – drėgnieji atogrąžų miškai. Klimatas subtropinis, tolygaus drėgnumo.

Aukščiausia valstybės vieta Emlembės kalnas (1862 metrai), žemiausia vieta prie Usutu upės (21 m).
Limpopas (provincija)

**Limpopas** (*Limpopo*) – provincija Pietų Afrikos Respublikos šiaurės rytuose, Zimbabvės, Botsvanos ir Mozambiko pasienyje. Sudaryta 1994 m. kaip ***Šiaurinis Transvalis*** iš Transvalio provincijos ir kelių Bantustanų. Kitais metais pervadinta į ***Šiaurinę provinciją***. O nuo 2003 m. vadinama pagal Limpopo upę. Susideda iš 6 apygardų ir 26 vietinių savivaldybių. Provincijos rytuose yra Kriugerio nacionalinis parkas. Šiauriausia PAR provincija.

## Svarbiausi miestai
* Polokvanė (seniau *Pietersburg*)
* Mapungubvė
* Musina (seniau *Messina*)
* Makado (seniau *Louis Trichardt*)

## Kalbos
* šiaurės soto (58,8 %)
* tsongų (24,7 %)
* vendų (12,2 %)
* afrikanaso (2,6 %)
* tsvanų (2,1 %)

## Rasinė sudėtis
* juodaodžiai (97,5 %)
* baltieji (2,2 %)
* maišyti (0,2 %)
azijiečiai (0,2 %)


File:Waterberg landscape.jpg|Provincijos kraštovaizdis
Image:Mapungubwe hill limpopo.jpg|Mapunbugvės uola 


## Šaltiniai

## Nuorodos

* Oficiali svetainė
Limpopas (upė)

**Limpopas** (*Limpopo, Uri, Bembe, Juhampura*) arba **Krokodilų upė** – upė Pietų Afrikoje. Prasideda kalnuose, Vitvatersrando rajone, Pietų Afrikos Respublikoje. Pradžioje dykynėmis teka į šiaurės vakarus, pasiekusi Botsvanos sieną pasuka į šiaurės rytus (sudaro PAR – Botsvanos, o vėliau ir PAR – Zimbabvės sieną). Nuo PAR, Mozambiko ir Zimbabvės sienų sankirtos teka į pietryčius, Mozambiko teritorija, Mozambiko žemuma. Įteka į Indijos vandenyno *Delagoa* įlanką netoli Šai Šai miesto.

Svarbiausias intakas – Olifantsas (dešinysis). Pastovi laivyba 160 km nuo žiočių. Upės vandens lygis labai priklauso nuo laikotarpio: sausuoju laikotarpiu labai nusenka, o drėgnuoju (gruodis–vasaris) – vandens lygis gali pakilti 5-7 metrais. Upės vanduo intensyviai naudojamas drėkinimui.

Pirmasis europietis išvydęs Limpopo upę buvo portugalų jūreivis Vaskas da Gama (1498 m.), įplaukęs į jos žiotis.

## Šaltiniai
Anapus tvoros

**Anapus tvoros** () – 2006 m. JAV kompiuterinės animacijos komedija. Leidėjas – „DreamWorks Animation“. Filmas sukurtas pagal Michael Fry ir T. Lewis to paties pavadinimo komiksus.  Filmas skirtas įvairaus amžiaus auditorijai. Pagrindinė filmo mintis – svarbu turėti šeimą.

## Aktoriai
: *Įgarsinęs aktorius – filmo veikėjas*
* Bruce Willis – R. J.
* Garry Shandling – Verne
* Steve Carell – Hammy
* Wanda Sykes – Stella
* William Shatner – Ozzie
* Nick Nolte – Vincent
* Thomas Haden Church – Dwayne
* Allison Janney – Gladys
* Eugene Levy – Lou
* Catherine O’Hara – Penny
* Avril Lavigne – Heather
* Omid Djalili – Tiger
* Sami Kirkpatrick – Bucky
* Shane Baumel – Spike
* Madison Davenport – Quillo
Arvydas Morkūnas

**Arvydas Morkūnas** (g. 1935 m. rugpjūčio 24 d. Vaiguvoje) – Lietuvos ir Šiaulių rajono visuomenės, politinis bei partinis veikėjas.

## Biografija
1958–1963 m. komjaunimo ir partinis darbuotojas Kaišiadorių rajone. 1967 m. baigė Aukštąją partinę mokyklą. 1967–1973 m. dirbo LKP Šiaulių rajono komitete, 1973 m. jo sekretorius, 1973–1978 m. II sekretorius. 1978–1990 m. Šiaulių rajono LDT Vykdomojo komiteto pirmininkas. 1999 m. individualios įmonės „Rega“ savininkas.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Šiaulių rajono skyriaus narys.

2000–2003 m. Šiaulių rajono savivaldybės tarybos ir valdybos narys (LDDP sąraše), biudžeto, finansų ir valdymo komiteto pirmininkas. 2005–2007 m. Šiaulių rajono savivaldybės tarybos narys (LSDP sąraše).

## Šaltiniai
Polokvanė

**Polokvanė** – miestas Pietų Afrikos Respublikos šiaurės rytuose, prie Sterklopo upės. Limpopo provincijos administracinis centras ir didžiausias miestas.

## Istorija

1884 m. būrai įkūrė nedidelę gyvenvietę šiaurės rytų dykynėse. Gyvenvietę nuolat puldinėjo vietinės gentys. 1886 m. perkelta į kitą vietą ir pavadinta ***Pitersburgu*** (Pietų Afrikos pionierių vado – Petrus Jacobus Joubert garbei). Būrų karo metu britai čia įsteigė koncentracijos stovyklą. Miesto statusą gavo tik 1992 m. O 2003 m. birželio 11 d. pervadintas į Polokvanę. Polokvanė – svarbus turistinis centras.

## Sportas
* Sekhukhune United FC – futbolo klubas;
* Marumo Gallants FC – futbolo klubas;
* Polokwane City FC – futbolo klubas;
* Polokvanėje 2010 m. vyko XIX pasaulio futbolo čempionatas.

## Išnašos

## Nuorodos
* Oficiali svetainė
Osvaldas Šarmavičius

**Osvaldas Šarmavičius** (g. 1955 m. spalio 1 d., Vidiškiai, Ukmergės rajonas) – Lietuvos ir Šilalės rajono savivaldybės visuomenės bei politinis veikėjas, valstybės pareigūnas.

## Biografija

1970 m. baigė Ukmergės muzikos mokyklą, 1973 m. – Vidiškių vidurinę mokyklą. 1973–1978 m. studijavo Kauno politechnikos institute, inžinierius technologas. 2006 m. baigė Mykolo Romerio universitetą, teisės magistras.

Dirbo Jonavos baldų kombinate meistru. 1987–1990 m. Lietuvos komunistų partijos Šilalės rajono komiteto antrasis sekretorius, 1990 m. Lietuvos komunistų partijos (savarankiškos) Šilalės rajono organizacijos pirmininkas. 1992–1996 m. Seimo nario padėjėjas. 1992–1999 m. Osvaldo Šarmavičiaus firmos „Varmija“ direktorius. 2000 m. Šilalės rajono savivaldybės meras.

2001–2002 m. dirbo Tauragės apskrities viršininko pavaduotoju, Vyriausybės atstovu Tauragės apskrityje. 2002–2010 m. Valstybės tarnybos departamento prie Vidaus reikalų ministerijos direktorius. 2010–2012 m. Lietuvos pieno ūkių asociacijos administracijos direktorius. 2013–2017 m. Valstybės tarnybos departamento prie Lietuvos Respublikos Vyriausybės direktorius, 2017–2019 m. direktoriaus pavaduotojas.

2019–2021 m. Šilalės rajono savivaldybės administracijos direktoriaus pavaduotojas. Nuo 2021 m. Šilalės rajono ligoninės direktorius.

1981–1990 m. Šilalės rajono Darbo žmonių deputatų Tarybos deputatas, 1990–1995 m. Šilalės rajono tarybos narys, 1995–2006 m. Šilalės rajono savivaldybės tarybos narys.

1989 m. LKP (savarankiškos) Centro Komiteto narys. 1992–2000 m. Lietuvos demokratinės darbo partijos Šilalės skyriaus pirmininkas, respublikinės tarybos narys. 2000 m. LDDP ir LSDP koalicinės tarybos narys, 2000–2002 m. LSDP Šilalės skyriaus pirmininkas. 2003–2005 m. LSDP prezidiumo narys, 2005–2007 m. LSDP Etikos ir Procedūrų komisijos pirmininkas. Nuo 2013 m. LSDP tarybos narys.

Žmona Aldra, vaikai Jurgis ir Vainius.

## Šaltiniai

* http://www.vtd.lt/index.php?-363549071  - Valstybės tarnybos departamento direktorius
* http://www.vrk.lt/statiniai/puslapiai/rinkimai/1995/savivaldybes/rezultatai/pir_apg_l_248_485.htm - Šilalės rajono (Nr. 44) apygarda
* http://www.2013.vrk.lt/rinkimai/406_lt/Kandidatai/Kandidatas26237/Kandidato26237Anketa.html  - Kandidatas
Kiršiai

**Kiršiai** – kaimas Telšių rajono savivaldybėje, 12 km į rytus nuo Telšių, prie plento . Pro kaimą prateka upė Patekla. Dabar upė ties Ūbiškės gyv. užtvenkta ir suformuotas Ubiškės tvenkinys nuo Kiršių k. iki Ūbiškės.

Kaimo centre, šalia senovinės koplytėlės, pastatytas paminklinis akmuo. Jis primena, kad kaimas rašytiniuose šaltiniuose pirmą kartą buvo paminėtas XVI a.

## Gyventojai

## Šaltiniai
Mpumalanga

**Mpumalanga** (angl., afrik.: *Mpumalanga*) – provincija Pietų Afrikos Respublikos pietryčiuose, Svazilando ir Mozambiko pasienyje. Sudaryta 1994 m. iš Transvalio provincijos. Iki 1995 m. vadinosi ***Rytų Transvaliu***. Susideda iš 3 apygardų ir 17 vietinių savivaldybių.

## Svarbiausi miestai
* Nelsprutas
* Ermelas
* Vitbankas

## Kalbos
* svazių (29,4 %)
* zulų (24,1 %)
* tsongų (11,6 %)
* ndebelų (10,3 %)
* šiaurės soto (10,2 %)

## Rasinė sudėtis
* juodaodžiai (92,0 %)
* baltieji (6,8 %)
* maišyti (0,8 %)
* azijiečiai (0,4 %)


File:GodsWindow.jpg|Tarpukalnių slėnis
File:Blyde River Canyon, South Africa 1.JPG|Blaido upės kanjonas
File:South Africa-Mpumalanga-Witbank02.jpg|Gatvė Vitbanke


## Šaltiniai

## Nuorodos

* Oficiali svetainė
* Turizmas
Valentinas Mačiulis (1945)

**Valentinas Mačiulis** (g. 1945 m. vasario 16 d. Zarasuose) – Lietuvos ir Šilalės rajono visuomenės bei politinis veikėjas.

## Biografija

1965 m. baigė Panevėžio hidromelioracijos technikumą, technikas mechanikas.

1965–1967 m. atliko karinę prievolę. 1967–1977 m. Klaipėdos melioracijos statybos montavimo valdybos mechanikas, dispečeris, vėliau – gamybinio skyriaus viršininko pavaduotojas. 1977–1979 m. Šilalės Melioracijos statybos montavimo valdybos vyr. mechanikas, viršininko pavaduotojas mechanizacijai. 1979–1984 m. LKP pirminės organizacijos sekretorius. 

1985–1986 m. Bilionių K. Požėlos kolūkio pirmininko pavaduotojas gamybai. 1986–1988 m. Šilalės agrochemijos susivienijimo vadovas. l988 m. išrinktas „Akmenos“ kolūkio pirmininku, nuo 1990 m. žemės ūkio įmonės laikinosios administracijos vadovas. 1992–1996 m. Seimo narys. 1997 m. Seimo kanceliarijos Bendrųjų reikalų departamento Statinių ir inžinerinių įrenginių priežiūros grupės vyr. specialistas.

1990 m. Lietuvos demokratinės darbo partijos narys. 1990–1995 m. Šilalės rajono savivaldybės tarybos deputatas.
Mbombela

**Mbombela**, iki 2010 m. – **Nelsprutas** (*Nelspruit*) – miestas Pietų Afrikos Respublikos pietryčiuose, Krokodilų upės slėnyje, 619 m aukštyje. Mpumalangos provincijos administracinis centras ir didžiausias miestas. Apie 220 tūkst. gyventojų.

Miestas įkurtas 1905 m. trijų brolių, gyvulių augintojų, iš *Nel* šeimos. Maisto, popieriaus, baldų pramonė. Apylinkėse vystoma gyvulininkystė; auginami citrusai, tropiniai vaisiai (mangai, bananai, avokadai), riešutai. Netoliese yra tarptautinis *Kruger Mpumalanga* oro uostas. Svarbus turistinis centras, iš kurio vyksta kelionės į netoliese esantį Krugerio nacionalinį parką. Nelsprute yra Citrusų ir Subtropinių vaisių tyrimo institutas ir *Lowveld* botanikos sodas.

## Sportas
* TS Galaxy FC – futbolo klubas;
* Mbombelos miesto stadionas
* Mieste 2010 m. vyko XIX pasaulio futbolo čempionatas.

## Nuorodos
* Wikitravel:Nelspruit
* Turizmas
Vanagžuvinės

**Vanagžuvinės** (*Cirrhitidae*) – ešeržuvių (*Perciformes*) būrio žuvų šeima. Kūnas 8-25 cm ilgio, labai spalvingas. Paplitusios Atlanto, Indijos ir Ramiojo vandenyno atogrąžų platumų uolingose priekrantėse ir tarp koralinių rifų. Šeimoje yra 12 genčių, 32 rūšys.

## Gentys
*Paprastosios vanagžuvės (*Amblycirrhitus*)
*Koralinės vanagžuvės (*Cirrhitichthys*)
*Spaigliuotosios garbanpelekės (*Cirrhitops*)
*Paprastosios garbanpelekės (*Cirrhitus*)
**[[Cristacirrhitus]]*
*Lyrauodegės vanagžuvės (*Cyprinocirrhites*)
**[[Isocirrhitus]]*
**[[Itycirrhitus]] *
*Naujosios vanagžuvės (*Neocirrhites*)
**[[Notocirrhitus]]*
*Ilgažiomenės vanagžuvės (*Oxycirrhites*)
*Stambiažvynės garbanpelekės (*Paracirrhites*)
Pieni tietosanakirja

**Pieni tietosanakirja** 1925–1928 m. leista suomiška enciklopedija.

Išleido Otava.

## Apimtis

4 tomai. Kiekviename tome – apie 3 000 straipsnių.

Enciklopedija rėmėsi kita visuotine enciklopedija – *[[Tietosanakirja (1909)|Tietosanakirja]]*, išleista 1909–1919.

## Tomai

* *Pieni tietosanakirja*, 4 tomai, 1925-1928; kiekviename po 3 000 straipsnių, Otava.
* *Pieni tietosanakirja*, 4 t., 1952, 3 000 sivua, Otava.
* *Pieni tietosanakirja*, 4 t., 1958-1959, po 3 200 straipsnių, Otava.

## Nuorodos
* Pieni tietosanakirja Runebergo projektas
* Pieni tietosanakirja fotonuotraukos
Šiaurės Vakarai

**Šiaurės Vakarai** (, ) – provincija Pietų Afrikos Respublikos šiaurėje, Botsvanos pasienyje. Sudaryta 1994 m. iš Transvalio, Kapo provincijų ir Bophuthatswana Bantustano. Suskirstyta į 4 apygardas.

## Svarbiausi miestai
* Mahikengas
* Klerksdorpas
* Rustenburgas
* Mmabatas

## Kalbos
* tsvanų (64,8 %)
* afrikanų (9,2 %)
* kosų (7,6 %)
* sesoto (6,8 %)
* tsongų (3,4 %)

## Rasinė sudėtis
* juodaodžiai (90,8 %)
* baltieji (7,2 %)
* maišyti (1,6 %)
* azijiečiai (0,4 %)


File:Magaliesberg02.jpg|Senovinių uolienų lūžiai
File:Sun City.jpg|„Saulės Miestas“


## Šaltiniai
Pirštapelekinės

**Pirštapelekinės**, arba **morvongai** (*Cheilodactylidae*) – ešeržuvių (*Perciformes*) būrio žuvų šeima. Dydis 30-70 cm, svoris – 0,5-6,0 kg. Paplitusios Atlanto, Indijos ir Ramiojo vandenyno priekrančių zonoje.

## Gentys
* Sakalžuvės (*Cheilodactylus*)
* Paprastosios pirštapelekės (*Chirodactylus*)
* Rankapelekės (*Dactylophora*)
* Šarkžuvės (*Goniistius*)
* Džakai (*Nemadactylus*)
Mahikengas

**Mahikengas** (*Mahikeng*) – miestas Pietų Afrikos Respublikos šiaurėje, prie Molopo upės, 15 km nuo sienos su Botsvana. Šiaurės Vakarų provincijos administracinis centras. 49,3 tūkst. gyventojų (2001 m.).

## Istorija

Miesto apylinkės nuo seno buvo apgyvendintos bantų genčių. 1880 m. čia įsikūrė britai. Pavadintas pagal tsvanų k. žodį, reiškiantį „akmenų vieta“. Tačiau per klaidą pavadintas *Mafeking* (ši klaida ištaisyta tik 1980 m.). Svarbus gyvulininkystės centras. Maisto, cemento pramonė. Iki 1965 metų buvo Bečuanalando kolonijos (dabartinės Botsvanos) administracinis centras.
Dūdžuvinės

**Dūdžuvinės** (*Latridae*) – ešeržuvių  (*Perciformes*) būrio žuvų šeima. Paplitusios Pietų Australijos, Naujosios Zelandijos ir Čilės pakrantėse.

## Gentys
*Paprastosios dūdžuvės (*Latridopsis*)
*Dryžosios dūdžuvės (*Latris*)
*Mendosomos (*Mendosoma*)
Valis (upė)

**Valis** (*Vaal*) – upė Pietų Afrikos Respublikoje; didžiausias Oranžinės intakas (dešinysis). Prasideda Drakeno kalnuose, Mpumalangos provincijoje. Teka giliu slėniu į vakarus ir pietvakarius Veldo plynaukšte. Sudaro PAR – Svazilando sieną. Įteka į Oranžinę į pietvakarius nuo Kimberlio.

Didžiausi intakai: Vilga, Fetas, Ritas (kair.), Hartsas (deš.).

Patvinsta lapkričio – vasario mėnesiais. Vanduo naudojamas drėkinimui. Patvenktas Valio tvenkiniu. Svarbiausias miestas prie Valio upės – Verenigingas.

## Šaltiniai
Marmuržuvinės

**Marmuržuvinės** (*Aplodactylidae*) – ešeržuvių (*Perciformes*) būrio žuvų šeima. Paplitusios Australijos pietinėje dalyje, Naujojoje Zelandijoje, Peru ir Čilėje.

## Gentys
* Marmuržuvės (*Aplodactylus*)
* Krinodai (*Crinodus*)
Australinės garbanpelekės

**Australinės garbanpelekės** (*Chironemidae*) – ešeržuvių  (*Perciformes*) būrio žuvų šeima, kurioje dvi yra gentys ir 6 rūšys. Paplitusios Australijos ir Naujosios Zelandijos priekrantėse. 

## Gentys
*Garbanpelekės dumbliažuvės (*Chironemus*)
*Dėmėtoji australinė dumbliažuvė (*Threpterius*)
Kaspinuotinės

**Kaspinuotinės** (*Cepolidae*) – ešeržuvių  (*Perciformes*) būrio žuvų šeima. Paplitusios Atlanto vandenyne ties Europos pakrantėmis ir Ramiojo vandenyno vakarinėje dalyje prie Naujosios Zelandijos. Rausia urvus smėlėtame ir dumblėtame dugne. Minta zooplanktonu.

Šeimoje yra 5 gentys, 21 rūšis.
## Gentys
*Dygiosios kaspinuotės (*Acanthocepola*)
*Paprastosios kaspinuotės (*Cepola*)
*Gelminės kaspinuotės (*Owstonia*)
*Plonosios kaspinuotės (*Pseudocepola*)
**[[Sphenanthias]]*
Šiaurės Kyšulio provincija

**Šiaurės Kyšulys** (, , ) – didžiausia Pietų Afrikos Respublikos provincija, esanti šalies šiaurės vakaruose, Namibijos ir Botsvanos pasienyje bei Atlanto vandenyno pakrantėje. Sudaryta 1994 m. padalinus Kapo provinciją. Susideda iš 13 savivaldybių.

## Svarbiausi miestai
* Kimberlis
* Apingtonas
* De Aras

## Kalbos
* afikanų (56,6 %)
* tsvanų (33,7 %)
* kosų (5,4 %)
* anglų (2,1 %)
* sesoto (1,0 %)

## Rasinė sudėtis
* maišyti (50,0 %)
* juodaodžiai (39,8 %)
* baltieji (10,0 %)
azijiečiai (0,2 %)


File:Namaqualand Wild Flower Route.JPG|Namakualando kraštovaizdis
File:Augrabie 03.jpg|Augrabio krioklys
File:Upington.jpg|Apingtonas


## Šaltiniai

## Nuorodos

* Oficiali svetainė
* Turizmas
Albinas Ežerskis

**Albinas Ežerskis** (1956 m. gegužės 25 d. Treigiuose, Rietavo rajone – 2020 m. gruodžio 22 d. Požerėje, Šilalės rajono savivaldybėje) – agronomas, Lietuvos ir Šilalės rajono savivaldybės visuomenės bei politinis veikėjas.

## Biografija
1988 m. baigė Lietuvos žemės ūkio akademiją, mokslinis agronomas.

1977 m. Padievyčio žuvininkystės ūkio laukininkystės brigadininkas, 1978–1980 m. augalininkystės padalinio vadovas. 1980–1984 m. Padievyčio tarybinio ūkio vyr. agronomas, 1984–1988 m. direktoriaus pavaduotojas gamybai, 1988–2002 m. „Medvėgalio“ tarybinio ūkio direktorius.

2002–2003 m. ir 2007–2011 m. Šilalės rajono savivaldybės meras. 2003–2005 m. Seimo nario Zigmanto Balčyčio padėjėjas. 2005–2007 m. žemės ūkio bendrovės „Medvėgalis“ pirmininkas; o nuo 2011 m. – pirmininko pavaduotojas.

2014–2016 m. žemės ūkio viceministras.

1995–1997 m. ir 2000–2020 m. Šilalės rajono savivaldybės tarybos narys.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Šilalės rajono skyriaus narys, 2002 m. skyriaus pirmininko pavaduotojas, 2005 m. Šilalės skyriaus pirmininkas.

Sutuoktinė Aldona, vaikai Raimonda, Lina.

## Šaltiniai
Alfredas Stasys Nausėda

**Alfredas Stasys Nausėda** (g. 1950 m. birželio 17 d.) – Lietuvos ir Šilutės rajono visuomenės bei politinis veikėjas.

## Biografija

1961 m. baigė Stubrių pradinę mokyklą, 1965 m. – Katyčių aštuonmetę mokyklą, 1969 m. – Rietavo tarybinį ūkį-technikumą, 1976 m. – Lietuvos žemės ūkio akademiją.

1976–1978 m. Šilutės rajono žemės ūkio valdybos vyresnysis energetikas. 1978–1988 m. Juknaičių eksperimentinio ūkio vyriausiasis inžinierius, 1988–1993 m. Rusnės žuvininkystės ūkio vyriausiasis inžinierius. 1993–1995 m. Šilutės rajono žemės ūkio skyriaus vyresnysis specialistas, 1995–2002 m. Šilutės rajono žemės ūkio valdybos viršininkas. 2002–2015 m. Šilutės rajono savivaldybės administracijos Kaimo reikalų skyriaus vedėjas.

1995–1997 m., 2002 m. gruodžio mėn. – 2003 m. kovo mėn. ir 2015–2016 m. Šilutės rajono savivaldybės tarybos narys.

Nuo 2016 m. Seimo narys.

1990–2001 m. Lietuvos demokratinės darbo partijos, 2001–2016 m. Lietuvos socialdemokratų partijos Šilutės rajono skyriaus, nuo 2016 m. Lietuvos valstiečių ir žaliųjų sąjungos narys.

Dukros iš pirmosios santuokos su Augenija Nausėdiene (1948-1999): Daiva, Laima ir Rima. Antroji žmona Vitalija, sūnus Saulius.

## Šaltiniai
Kiras kvatoklis

**Kiras kvatoklis** (*Larus ichthyaetus*) – kirinių (*Laridae*) šeimos paukštis iš kirų genties. Tai beveik balnotojo kiro dydžio, 58–65 cm ilgio. Sparnų ilgis 1,4–1,6 m. Kojos geltonos.

Gyvena kolonijomis pelkėse ir salose nuo pietinės Rusijos iki Mongolijos. Tai migruojantys paukščiai, žiemojantys Viduržemio jūros regione, Arabijos pusiasalyje ir Indijoje. Lizdą suka ant žemės, deda 2–4 kiaušinius.

Tai plėšrūs paukščiai, gaudantys žuvis, vabzdžius, vėžiagyvius ir net nedidelius žinduolius.
Australinės lūpažuvės

**Australinės lūpažuvės** (*Odacidae*) – ešeržuvių (*Perciformes*) būrio žuvų šeima. Paplitusios Australijos ir Naujosios Zelandijos vandenų pakrantėse.

## Gentys
*Haletos (*Haletta*)
*Pietiniai groperiai (*Neoodax*)
*Drugelinės lūpuotės (*Odax*)
*Australinės lūpuotės (*Siphonognathus*)
Smiltenė

**Smiltenė** () – miestas Latvijos šiaurėje, į pietryčius nuo Valmieros, prie Abulo upės. Savivaldybės centras.

Miesto teisės nuo 1920 m.

## Sportas
* FK Smiltene/BJSS (futbolas)

## Miestai partneriai
Miestai, su kuriais Smiltenė yra užmezgusi partnerystės ryšius:
*  Fyzenbachas, Vokietija
*  Filichas, Vokietija
Stasė Skutulienė

**Stasė Skutulienė–Pelenytė** (g. 1952 m. rugsėjo 17 d. Naujasodyje, Švenčionėlių rajonas) – žurnalistė, Lietuvos ir Šilutės rajono savivaldybės visuomenės bei politinė veikėja, buvusi vicemerė.

## Biografija
1971 m. baigė Linkmenų vidurinę mokyklą, 1976 m. Vilniaus universiteto Filologijos fakultetą, lietuvių kalbos ir literatūros dėstytoja.

1976 m. mokytoja Trakų rajone, 1977–1984 m. Ignalinos rajono laikraščio „Nauja vaga“ laiškų skyriaus vedėja, atsakingoji sekretorė. 1984–2003 m. ir 2005–2007 m. Šilutės rajono laikraščio „Pamarys“, (nuo 1994 m. UAB „Litera“) laikraščio redakcijos skyriaus vedėja. 1992–1996 m. Seimo nario Vlado Butėno padėjėja, 2003–2005 m. ir 2007–2011 m. Šilutės rajono savivaldybės mero pavaduotoja.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Šilutės rajono skyriaus narė, LSDP tarybos narė, Šilutės skyriaus pirmininkė. Nuo 2011 m. balandžio - nepartinė.

2003–2007 m., 2007–2011 m. ir nuo 2011 m. Šilutės rajono savivaldybės tarybos narė. Nuo 2011 m. liepos iki 2012 m. birželio 13 d. vicemerė (meru buvo Virgilijus Pozingis).

Vyras Petras Skutulas – Šilutės ir Pagėgių krašto laikraščio „Pamarys" redaktorius. Vaikai Aurimas, Simonas.

## Šaltiniai
Daugiavariantinė pusiausvyra

**Daugiavariantinė pusiausvyra** () – laisvosios rinkos situacija, kuomet greta optimalios, racionalios kainų bei paklausos pusiausvyros (Pareto pasiskirstymo) yra galimos ir kitos, ekonomiškai mažiau racionalios, tačiau laikinai arba ir ilgesnį laiką stabilios rinkos būsenos. Daugiavariantinės pusiausvyros galimybės aptiktos analizuojant rinkos procesus matematiškai. Jos šalininkai taip pat remiasi ir biologinių sistemų analogija: panašias fizines sąlygas turinčiose tarpusavy izoliuotose salose gali nusistovėti skirtingi kiekybiniai rūšių tarpusavio santykiai, nukreipdami biologinę evoliuciją skirtingomis kryptimis. Dėl to greta esančiose salose ilgainiui kai kada išsivysto visiškai skirtingos ekologinės bendrijos.

Daugiavariantinė pusiausvyra linkusi atsirasti jei rinkos dalyviai pernelyg mažai saveikauja tarpusavyje.

Pagrindiniai daugiavariantinės pusiausvyros teiginiai:
* Esamos padėties ir technologijos lygio žinojimo nepakanka šalies ekonomikos vystymuisi numatyti. Gali būti įmanomos kelios alternatyvios vystymosi kryptys.
* Besivystančios visuomenės dalys viena kitą gali veikti daug labiau nei įvairūs išoriniai veiksniai veikia visą visuomenę.
* Jei valstybė pagrįstai įtaria, jog nusistovėjo neoptimali stabili padėtis, ji gali trumpam aktyviai įsikišusi pervesti tokią ūkio šaką į kitą, alternatyvią stabilią būseną. Nusistovėjus alternatyviai būsenai, valstybei toliau ir vėl nebūtina kištis.

## Šaltiniai
Dirvoninis kalviukas

**Dirvoninis kalviukas** (*Anthus campestris*) – kielinių (*Motacillidae*) šeimos nedidelis paukštis, priklausantis kalviukų genčiai.

## Paplitimas

Paplitęs Europos vidutinio klimato juostoje, dalyje Azijos bei šiaurės vakarų Afrikoje. Migruojantis paukštis, žiemoja Afrikoje ir Indijos subkontinente.

Lietuvoje dažniau aptinkamas vakarinėje dalyje, ypač Kuršių nerijoje ir pajūryje. Kitur retas.

Lietuvoje kasmet peri 400-600 porų.

## Išvaizda

Ilgis apie 16 cm, išskleistais sparnais – apie 27 cm. Svoris – apie 23 g.

## Elgsena

Deda 4-5 maždaug 21x16 mm dydžio baltus su gelsvu atspalviu taškuotus kiaušinius. Peri 13-14 dienų. Jaunikliai lizde praleidžia apie 14 dienų.

## Šaltiniai
Sigitas Šeputis

**Sigitas Šeputis** (g. 1952 m. birželio 30 d. Panemunėje) – Lietuvos ir Šilutės rajono visuomenės bei politinis veikėjas.

## Biografija

1971 m. baigė Smalininkų žemės ūkio technikumą, 1989 m. – Lietuvos žemės ūkio akademiją. 

1990–1991 m. Šilutės rajono deputatas, Juknaičių apylinkės viršaitis. 1991–1995 m. Šilutės rajono Privatizavimo tarnybos viršininkas. 1995–1999 m. Šilutės rajono savivaldybės Ekonomikos ir ūkio skyriaus vyr. ekonomistas, 1999–2014 m. skyriaus vedėjas. 2014–2019 m. Šilutės rajono savivaldybės administracijos direktorius.

Nuo 2019 m. Šilutės rajono mero pavaduotojas.

Nuo 2019 m. Šilutės rajono savivaldybės tarybos narys.

Nuo 1997 m. Lietuvos socialdemokratų partijos Šilutės rajono skyriaus narys, 1998–2001 m. skyriaus pirmininkas, LSDP tarybos narys, nuo 2001 m. pirmininko pavaduotojas.

## Šaltiniai
Pievinis kalviukas

**Pievinis kalviukas** (*Anthus pratensis*) – kielinių (*Motacillidae*) šeimos nedidelis kalviukų genties paukštis,

## Paplitimas
Paplitęs didžiojoje šiaurinės Europos ir Azijos dalyje. Žiemoja Pietų Europoje, Šiaurės Afrikoje ir Pietų Azijoje.

Paplitęs ir dažnas paukštis visoje Lietuvoje. Šalyje kasmet peri 30 000-60 000 porų.

## Elgsena
Gyvena atviruose plotuose. Lizdą įsirengia ant žemės.

## Mityba
Minta daugiausia vabzdžiais ir kai kuriomis sėklomis.
Kimberlis

**Kimberlis** (*Kimberley*) – miestas Pietų Afrikos Respublikoje, Šiaurės Kapo provincijos administracinis centras ir didžiausias miestas, išsidėstęs Veldo plynaukštėje, šalia Valio upės slėnio.

2011 m. 43,2 % miesto gyventojų pagrindinė kalba buvo afrikanų, 35,8 % – tsvanų, 8,7 % – anglų, 6 % – kosų.

## Istorija
Miestas įkurtas *New Rush* pavadinimu 1870 m., netoliese radus deimantų. 1873 m. pervadintas britų politiko I-ojo Kimberlio erlo, Džono Voudhauzo garbei. 1887 m. „De Beers“ kompanija, vadovaujama Sesilio Rodeso, ėmėsi deimantų gavybos. Dėl imigrantų antplūdžio Kimberlis sparčiai augo. Čia rasta ultrabazinė magminė uoliena, pavadinta kimberlitu, kurioje aptinkami deimantai. Dar 1882 m. rugsėjo 2 d. Kimberlyje įvestas elektrinis gatvių apšvietimas (tai pirmasis miestas pietų pusrutulyje, įvedęs tokį apšvietimą). 1896 m. atidarytas Vitvatersrando universiteto filialas. XIX a. pab. – XX a. pr. Kimberlis buvo Būrų karų centras. Didžiausia pasaulyje deimantų kasykla uždaryta 1914 m. (iškasta 3 t deimantų), 2005 m. uždarytos dar trys. Dar ir dabar tai vienas svarbiausių pasaulyje deimantų gavybos ir apdirbimo centrų. Cemento ir statybinių medžiagų pramonė.

## Šaltiniai

## Nuorodos
* Oficiali svetainė
Mišrusis tarinys

**Mišrusis tarinys** – tarinys, turintis ir suvestinio, ir sudurtinio tarinio ypatybių.

## Pavyzdžiai

 Ruduo šiemet gali būti šiltas.
 Tu turi būti atidesnis.
 Sigitas nori būti pirmas.
 Rimvydas ketina būti vairuotojas.
 Visą gyvenimą norėjau būti kitoks.

Kaip matyti iš pavyzdžių, tarinio pirmieji du dėmenys (*gali būti*, *turi būti*, *nori būti*, *ketina būti*) primena suvestinį tarinį, o antrasis su trečiuoju – sudurtinį (*būti šiltas*, *būti atidesnis*, *būti pirmas*, *būti vairuotojas*). Dėl to tokie tariniai ir vadinami mišriaisiais.

Jei tokių tarinių vardinė dalis yra būdvardis ar kita būdvardiška kalbos dalis, ji negali būti reiškiama įnagininku – tegali būti vartojamas tik vardininkas. Todėl sakoma:

 Tu turi būti *atidesnis* (o ne *atidesniu*).
 Sigitas nori būti pirmas (o ne pirmu).

Daiktavardžio įnagininkas panašiu atveju yra įmanomas (plg.: *Rimvydas ketina būti vairuotojas* ir *Rimvydas ketina būti vairuotoju*).
Geltonskruostis žaltys

* *Coluber helveticus* Lacépède, 1789
* *Coluber natrix* Linnaeus, 1758
* *Coluber persa* Pallas, 1814
* *Coluber scutatus* Pallas, 1771
* *Coluber siculus* Cuvier, 1829
* *Coluber torquatus* Lacépède, 1789
* *Natrix cetti* Gené, 1838
* *Natrix vulgaris* Laurenti, 1768
* *Tropidonotus ater* Eichwald, 1831

**Geltonskruostis žaltys** (*Natrix natrix*) – žaltinių (*Colubridae*) šeimos roplys.

## Paplitimas pasaulyje
Paplitęs beveik visoje Europoje, išskyrus Airiją, šiaurines Anglijos ir Skandinavijos dalis.

### Paplitimas Lietuvoje
Lietuvoje gana dažnas. Lietuvoje pagonybės laikais būtent šios rūšies žalčiai buvo laikomi kaip naminiai gyvūnėliai reguliuoti graužikų populiacijas (žr. Žaltys (mitologija)).

## Išvaizda
Geltonskruostis žaltys panašus į paprastąją angį, pagrindinis skirtumas – galvos šonuose esančios dvi gelsvos ar oranžinės dėmės. Atskirti žaltį nuo angies galima ir pagal akies vyzdžius – žalčio vyzdžiai apvalūs, o angies elipsės formos, kaip katino. Be to, žaltys pilkas ar juodas, be zigzago nugaroje. Dažnai su tamsesnėmis dėmėmis ar siauromis skersinėmis juostomis. Neretai tinklą primenantis raštas, tačiau ne toks ryškus kaip angių. Kūno ilgis labai nevienodas, maždaug nuo 65 cm ir iki 140 cm, kartais pasitaiko iki 2 m. Patelės didesnės už patinėlius, o patinėliai palyginus retokai užauga didesni nei 110 cm ilgio.

## Gyvenimo būdas
Tai gana judrios ir greitos gyvatės, kurios gerai plaukioja ir nardo. Po vandeniu išbūna apie tris minutes. Jos nėra nuodingos ir pavojingos žmonėms. Negalėdami pabėgti nuo persekiotojų, šie žalčiai šnypščia ir gąsdina staigiais galvos judesiais. Pagauti ginasi išpurkšdami iš kloakos labai nemalonaus kvapo, balkšvai gelsvą skystį. Jei reikia, apsimeta negyvi. Tuomet suglemba, išsižioja, tačiau paliesti greitai „atgyja“.
Gyvena vandens telkinių pakrantėse, užliejamose pievose, pelkėse, drėgnuose miškuose. Sutinkami ir prie sodybų, senose kirtavietėse.

Medžioja sausumoje ir vandenyje, grobį ryja gyvą. Minta varliagyviais, jų buožgalviais, kartais driežais, mažomis žuvytėmis ir smulkiais paukščiais ir žinduoliais. O dar nesuaugę jaunikliai minta vabzdžiais. Aktyvūs dieną, medžioja ryte ir vakare, nuo 8 iki 19 h.

Žiemos miegu paprastieji žalčiai užmiega spalio arba lapkričio mėnesį, o pabunda kovo arba balandžio mėnesį.

Poruojasi balandžio – gegužės mėnesiais susirinkę prie ežerų, upių šiltų pakrančių. 7–24 kiaušinius deda į lapų krūvas, supuvusius kelmus ar kitas drėgnas šiltas vietas liepos – rugpjūčio mėnesiais. Kiaušiniai vystosi. Vos 10- 20 cm žalčiukai išsirita po 5–8 savaičių, subręsta tik 3-4 metais. Geltonskruosčiai žalčiai gyvena apie 25-28 metus.

## Taip pat skaitykite
* Lietuvos roplių sąrašas
Oranžinė upė

**Oranžinė** (, ) arba **Oranjė** – upė Pietų Afrikoje. Prasideda Drakeno kalnuose, Montosurso masyve, Lesote (kur vadinama *Senqu*). Teka daugiausia vakarų kryptimi per Aukštojo Veldo plynaukštę Pietų Afrikos Respublikos teritorija. Toliau teka Kapo plynaukšte, giliais tarpekliais, kur suformuoja slenksčius ir krioklius (Augrabio ir kt.). Žemupyje teka PAR – Namibijos siena Kalahario lygumomis ir Namakualando sritimi. Čia išsišakoja į daugybę vadžių ir atšakų. Įteka į Atlanto vandenyną ties Aleksander Bėjumi. 

Svarbiausi intakai – Kaledonas ir Valis (dešinieji). Metinis nuotėkis 25&nbsp;km³. Upės nuotėkis skirtingais metais labai skirtingas. Patvinsta lapkričio – vasario mėnesiais. Aukštupys žiemą retkarčiais užšąla. Laivuojama atskiruose ruožuose. Oranžinės upės vanduo naudojamas drėkinimui ir hidroenergijos gavybai. Svarbiausi pakrančių miestai: Alivan Nortas, Priska, Apingtonas. Upės žemupyje randama deimantų. 

Europiečiai (olandai) upę pirmą kartą išvydo 1760 m. Pavadinta Nyderlandų dinastijos (*Oranje-Nassau*) vardu.

## Nuorodos
* Upės baseino žemėlapis
Blaido upės kanjonas

**Blaido upės kanjonas** () – įspūdingas Blaido upės kanjonas Drakeno kalnuose, Pietų Afrikos Respublikos šiaurės rytuose, Mpumalangoje. Ilgis 26 km, gylis apie 800 m. Pagrindinė sudaranti medžiaga – smiltainis. Neretai vadinamas vienu iš Afrikos stebuklų. Senoviniai Drakeno kalnų granito kupolai kyla virš vinguriuojančios Blaido upės kanjono slėnių. Kalnų viršūnes skiria gilios griovos. Šlaitai tankiai apaugę medžiais ir krūmokšniais. Šalia kanjono dunkso „Trys Rondaveliai“ – viršūnės, panašios į afrikiečių trobeles. Kitas neįprastas gamtovaizdis – „Burko Laimės duburiai“. Tai išgraužtos uolos Blaido ir Trero upių santakoje. Dėl staigaus krypties pasikeitimo stipri srovė išgraužė uolas. Šių gilių duburių (iki 6 m) dugne nusėda aukso sąnašos.
Jėga (Žvaigždžių karai)

„Žvaigždžių karų“ pasaulyje **Jėga** (*The Force*) – tai visur esanti, visa jungianti galia. Jėga apibūdinama kaip energijos laukas, atsirandantis iš visų gyvų dalykų (Jėga – tai gyvybė, o gyvybė – tai Jėga).

Į Jėgą galima žiūrėti kaip į mąstančią būtybę, tačiau kiti ją laiko paprasčiausiu įnagiu, kuriuo galima pasinaudoti savo tikslams.

Jėga turi du aspektus: Šviesiąją ir Tamsiąją puses. Šviesioji Jėgos pusė susijusi su gėriu, palankumu, gydymu. Tamsioji – su baime, neapykanta, agresija. Tamsioji pusė atrodo stipresnė, nors ji tiesiog yra patrauklesnė tiems, kurie geidžia valdžios ir įtakos.

Jėgą įvaldyti gali tik tie, kurie yra jai jautrūs. Šios asmenybės apibūdinamos arba kaip turinčios didelį kiekį mikroorganizmų midichlorų, arba kaip pasižyminčios stipria Jėgos „aura“. Galbūt šios savybės yra susijusios tarpusavyje. Įvaldžiusieji Jėgą yra vikrūs, moka daryti kitiems neįmanomus dalykus.

Jėgos idėja turi sąsajų su įvairiomis filosofinėmis bei religinėmis analogijomis. Daug kas Jėgą sieja su koncepcijomis, žinomomis Kinijoje (Qi), Japonijoje, Korėjoje, Indijoje (Prana), Polinezijoje (Mana). Šviesioji ir Tamsioji pusės sietos su Yin ir Yang daoizme, tačiau šios koncepcijos nėra tapačios.
Gerosios Vilties kyšulys

**Gerosios Vilties kyšulys** (, ) – 256 m aukščio uola, išsikišusi tarp Atlanto ir Indijos vandenynų Pietų Afrikos Respublikoje, netoli Keiptauno miesto. Viena piečiausių Afrikos žemyno vietų.

Kyšulį 1488 m. atrado portugalų keliautojas Bartolomėjus Diasas ir pavadino *Audrų kyšuliu*, kadangi dviejų vandenynų sandūroje kyla aukštos bangos. Vėliau pervadintas Gerosios Vilties kyšuliu, tikintis sėkmingos prekybos su Indija.
Adatos kyšulys

**Adatos kyšulys** arba **Aguljo kyšulys** (, , ) – piečiausia Afrikos žemyno vieta, skirianti Indijos ir Atlanto vandenynus, Pietų Afrikos Respublikoje. Kyšulys yra 170 km į pietryčius nuo Keiptauno. Pavadinimas kilo iš portugalų k. žodžio *agulhas* („adata, strėlė“), kadangi kyšulio apylinkėse dėl magnetinių anomalijų išsikreipia kompasų veikla.

Ši kyšulį atrado Bartolomėjus Diasas 1488 metais.

Pro kyšulį teka Adatos kyšulio srovė, vyksta sardinių migracija.

Šis kyšulys jau nuo seno žinomas, kaip vienas iš pavojingiausių. Kyšulio pakrantėse galima rasti laivų duženų. Vėliau nuo nelaimių laivus apsaugojo pastatytas švyturys.

## Šaltiniai
Džedajus

**Džedajus** (*Jedi*) „Žvaigždžių karų“ pasaulyje – taikos palaikytojas, įvaldęs Jėgą, riterių džedajų ordino narys. Džordžas Lukasas žodį „džedajus“ sukūrė iš japoniško istorinių dramatinių filmų apie samurajus žanro pavadinimo *jidaigeki* .

Riteriai džedajai gebėjo dirbti su Jėga ir pasirinko jos Šviesiąją pusę: naudojo savo sugebėjimus nesavanaudiškiems darbams. Džedajų ordino bazė yra Koruskanto planetoje.

Vaikas, pasirodęs esąs jautrus Jėgai, gabenamas į džedajų šventyklą Koruskante ir ten mokomas. Visą gyvenimą džedajai turi gyventi paprastai ir laikytis Džedajų Kodekso, kuris draudžia turėti materialinę nuosavybę ir prisirišti prie ko nors emociškai.

Garsiausi džedajai: Obivanas Kenobis ir Lukas Skaivokeris.
Lėja Organa

**Princesė Lėja Organa Solo** (g. Lėja Amidala Skaivoker) – „Žvaigždžių karų“ veikėja. Lėja veikia III, IV, V ir VI epizoduose (III – tik kūdikis). Lėjos dvynys brolis – Lukas Skaivokeris. Jų tėvai – džedajus, pasukęs į Tamsiąją Jėgos pusę, – Anakinas Skaivokeris – ir Padmė Amidala, buvusi Nabu planetos karalienė, vėliau – senatorė.

Lėją Alderano planetoje užaugino senatorius princas Beilis Organa ir jo žmona karalienė Breha Organa. Lėja tapo Imperijos senatore, tačiau aktyviai veikė sukilėlių Aljanse.

VI epizodo pabaigoje Lėja tampa Hano Solo žmona.

Epizoduose IV, V ir VI Lėją vaidino *Carrie Fisher*.
Sport Club Corinthians Paulista

**Sport Club Corinthians Paulista** – Brazilijos futbolo klubas, 1910 metais įkurtas San Paulo mieste. Namų rungtynes žaidė Arena Corinthians stadione dar žinomame kaip 	Neo Química Arena, talpiančiame 49,2 tūkst. žiūrovų. Rungtyniavo aukščiausioje šalies lygoje Campeonato Brasileiro Série A ir San Paulo valstijos čempionate Campeonato Paulista.

## Istorija
Klubą įkūrė daugiausiai italų bei ispanų darbininkai Imigrantų gatvėje (*Rua dos Imigrantes*), siekdami padaryti jį prieinamu visiems, ne tik britams. 1914 metais klubo komanda tapo San Paulo valstijos čempionais. Tais pačiais metais dalis klubo narių atsiskyrė, sukurdami *[[Sociedade Esportiva Palmeiras]]* klubą, kuris tapo nekenčiamiausiu *Corinthians* sirgalių klubu.

## Sezonai
; Pastarųjų metų sezonai

## Pasiekimai
* FIFA Pasaulio futbolo klubų taurė čempionai (2000)
* Brazilijos Série A čempionai (1990, 1998, 1999, 2005, 2011)
* Brazilijos taurė (1995, 2002)
* Rio-São Paulo turnyro nugalėtojai (1942, 1950, 1953, 1954, 1966, 2002)
* San Paulo valstijos čempionatas (1914, 1916, 1922, 1923, 1924, 1928, 1929, 1930, 1937, 1938, 1939, 1941, 1951, 1952, 1954, 1977, 1979, 1982, 1983, 1988, 1995, 1997, 1999, 2001, 2003)
* Brazilijos supertaurė (1991)

## Sudėtis
; Klubo pagrindinė komanda
: Atnaujinta: 

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Treneriai

*  Ramón Díaz, nuo ;

## Garsesni žaidėjai
; Futbolininkai, atstovavę Brazilijos nacionalinei rinktinei
*  Fágner, gynėjas;
*  Paulinho, saugas;
*  Branco, gynėjas;
*  Cris, gynėjas;
*  Dida , vartininkas;
*  Dunga, atraminis saugas;
*  , saugas;
*  , vartininkas;
*  Mirandinha, puolėjas;
*  Alexandre Pato, puolėjas;
*  Roberto Carlos, gynėjas;
*  Ricardinho 
*  Roberto Rivelino, saugas;
*  Ronaldo, puolėjas;
*  Sócrates, saugas;

; Užsienieičiai
*  Carlos Tévez, puolėjas;
*  Javier Mascherano, atraminis saugas;
*  Félix Torres, gynėjas;
*  José Andrés Martínez, atraminis saugas;
*  Ángel Romero, saugas („vingeris“);
*  Deco, saugas;

## Išnašos

## Nuorodos

* **[https://www.corinthians.com.br/ Oficiali klubo svetainė]**
* SOCCERWAY
* FLASHSCORE
* Transfermarkt
* Globalsportsarchive
SL Benfica

**Lisabonos „Benfica“** – Portugalijos futbolo klubas iš Lisabonos, žymiausias savo futbolo skyriumi. Luz stadionas talpina 68 100 žmonių. žiūrovų ir yra klubo namų arena.

## Istorija
1904 m. Lisabonoje įkurtas *Sport Lisboa* klubas, 

1908 m. klubas sujungtas su Grupo Sport Benfica, sudarant *Sport Lisboa e Benfica*.

## Pasiekimai
* Lisabonos „Benfica“ 38 čempionų titulai

## Sezonai
; Pastarųjų metų sezonai

|}

## Spalvinė gama

## Apranga
;Sportinės aprangos pokyčiai:
* Namuose žaidžia raudona balta apranga. 
* Pastaruoju metu dėvėjo Adidas firmos apranga.

## Lietuviai
* Edgaras Jankauskas, puolėjas 2001–2002
* Vilius Armalas, gynėjas 2019–2021

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* zerozero.pt 
* Transfermarkt
* Globalsportsarchive
Lapės (žinduolis)

**Lapė** – šuninių šeimos visaėdžiai žinduoliai. Būdingi bruožai – kūnas mažo arba vidutinio dydžio, siauru pailgu snukiu, trikampio formos ausimis, puria, paprastai ilga uodega.

Lapėmis vadinamos įvairioms gentims priklausantys šuniniai gyvūnai. Iš jų didelė dalis – vadinamosios „tikrosios lapės“, arba *[[Vulpes]]*. Dar 25 dabar gyvenančios ar išnykusios rūšys priklauso kitoms gentims. Šios lapės priklauso Pietų Amerikos lapių parafiletinei grupei ar kitoms, genetiškai tolimesnėms grupėms (didžiaausė lapė, pilkoji lapė ir salinė lapė.

Lapės paplitusios visuose žemynuose, išskyrus Antarktidą. Labiausiai paplitusi rūšis (sutinkama ir Lietuvoje) – rudoji lapė (*Vulpes vulpes*), išskiriama bent į 47 porūšius. Lapių išplitimas ir vyraujanti gudraus gyvūno reputacija lėmė tai, kad šis žinduolis plačiai sutinkamas įvairių tautų folklore, yra dažnas personažas tiek pasakose, tiek populiariojoje kultūroje. Lapių medžioklė, pasitelkiant medžioklinius šunis, buvo nereta pramoga tarp Europos, įskaitant LDK, didikų.

## Klasifikacija
Lapėmis vadinami šie gyvūnai:
* Kai kurios šuninių tribos rūšys:
** *[[Dusicyon cultridens]]*
** *[[Cerdocyon]]*
*** *[[Cerdocyon thous]]*
** *[[Lycalopex]]*
*** *[[Lycalopex culpaeus]]*
*** *[[Lycalopex fulvipes]]*
*** *[[Lycalopex griseus]]*
*** *[[Lycalopex gymnocercus]]*
*** *[[Lycalopex sechurae]]*
*** *[[Lycalopex vetulus]]*
* Visos lapių tribos (*[[Vulpini]]*) rūšys:
*** *[[Vulpes lagopus]]*
*** *[[Vulpes vulpes]]*
*** *[[Vulpes velox]]*
*** *[[Vulpes macrotis]]*
*** *[[Vulpes corsac]]*
*** *[[Vulpes chama]]*
*** *[[Vulpes pallida]]*
*** *[[Vulpes bengalensis]]*
*** *[[Vulpes ferrilata]]*
*** *[[Vulpes cana]]*
*** *[[Vulpes rueppelli]]*
*** *[[Vulpes zerda]]*
* Kai kurios primityvios šuninių rūšys:
** *[[Urocyon]]*
*** *[[Urocyon cinereoargenteus]]*
*** *[[Urocyon littoralis]]*
*** *[[Cozumel fox|Urocyon sp.]]*
** *[[Otocyon]]*
*** *[[Otocyon megalotis]]*

## Išnašos
Pilkoji devynbalsė

**Pilkoji devynbalsė** (*Sylvia curruca*) – devynbalsinių (*Sylviidae*)  šeimos paukštis, priklausantis devynbalsių genčiai. 

## Paplitimas

Paplitusi Europoje, išskyrus pietvakarinę dalį, ir centrinėje bei vakarinėje Azijoje. Migruojantis paukštis. Žiemoja Sacharos pietuose, Arabijoje ir Indijoje.

Lietuvoje dažna, aptinkama įvairaus tipo miškų atviresnėse vietose, parkuose. Stebima visoje šalies teritorijoje balandžio–spalio mėnesiais, kasmet peri 110 000 – 160 000 porų.

## Išvaizda

Paukštis nedidelis, 11–13 cm. ilgio. Tai mažiausia devynbalsių rūšis, iš esamų Lietuvoje. Viršutinė kūno dalis pilka arba šviesiai ruda, apatinė – šviesiai pilka ar net beveik balta. Tarp patelių ir patinėlių nėra didesnių išvaizdos skirtumų.

## Elgsena

Lizdą suka ant apatinių medžių šakų. Deda 3-7 kiaušinius. Minta vabzdžiais, ypač jų vikšrais, o rudenį kartais ir prinokusiomis uogomis, sėklomis. Gyvena kelerius metus, seniausi individai užfiksuoti sulaukę beveik 8 metų.

## Galerija


SylviaCurrucaIUCN.png|Paplitimo arealas:   
Braamsluiper-1 (28569578081).jpg
Lesser Whitethroat (Sylvia curruca) (23946189298).jpg
Sylvia curruca 1 (Martin Mecnarowski).jpg
Sylvia curruca eggs - 20090617.jpg|Lizdas su kiaušiniais


## Šaltiniai
Lukas Skaivokeris

**Lukas Skaivokeris** – „Žvaigždžių karų“ veikėjas, riteris džedajus. Lukas Skaivokeris veikia III, IV, V, VI, VII ir VIII epizoduose (III – tik kūdikis). Luko Skaivokerio dvynė sesuo – Lėja Amidala Skaivoker. Jų tėvai – džedajus, pasukęs į Tamsiąją Jėgos pusę, – Anakinas Skaivokeris – ir Padmė Amidala, buvusi Nabu planetos karalienė, vėliau – senatorė.

Luką užaugino jo teta ir dėdė Tatuino planetoje. Lukas buvo vienas pagrindinių herojų pilietiniame Galaktikos kare. Džedajaus meno jį mokė Obivanas Kenobis ir Joda.

Epizoduose IV, V ir VI Luką Skaivokerį vaidino Markas Hamilas (*Mark Hamill*).